Salme Kesleri mälestussammas

Salme Kesleri mälestussammas on  mälestusmärk Järva-Madise kihelkonnas Järvamaal, tänapäevase haldusjaotuse järgi Lehtmetsa külas Järva vallas Järva maakonnas.

See püstitati Vabadussõjas taganevate punaste poolt tapetud kooliõpetaja Salme Keslerile ja asub tema hukkumiskohas.

Sügisel 1932 alustati hukkumiskohale mälestussamba püstitamist, mis avati pidulikult 2. oktoobril 1932. Ümber mälestussamba istutati 1937. aastal elupuuhekk.

Nõukogude ajal püsis kivi oma paigas, ent 1950. aastatel peideti ülemine kirjadega osa lõhkumise kartuses. Kui 1980. aastate lõpul hakati sammast taastama, ei leitud peidetud kivi enam üles ning see taastati vanade fotode järgi. Sammas taasavati Salme Kesleri hukkumispäeval 5. jaanuaril 1991.Marika Rajamäe. "Kodulugu. Mõrvatud õpetajat meenutab mälestuskivi". Järva Teataja, 6. jaanuar 2007

Mälestussammas ei ole kultuurimälestis, kuid asub kultuurimälestise nr 8503 kaitsevööndis.Kultuurimälestis nr 9503 "Kultusekivi"

Viited

Kirjandus
Marika Rajamäe. "Kodulugu. Mõrvatud õpetajat meenutab mälestuskivi". Järva Teataja, 6. jaanuar 2007 

Välislingid
Pärandkultuuri objekt: "Kesleri mälestuskivi" (129:MAL:002)
"Kooliõpetaja Salme Kesleri mälestussamba avamine". 2. oktoober 1932. Eesti Rahva Muuseumi fotokogu, ERM Fk 2813:140
"Noore kooliõpetaja Salme Kesleri mälestussammas". 2. oktoober 1932. Eesti Rahva Muuseumi fotokogu, ERM Fk 2813:141
"Noore kooliõpetaja Salme Kesleri taastatud mälestusmärk". Eestvaade. Foto: René Viljat, 31. juuli 1997. Eesti Rahva Muuseumi fotokogu, ERM Fk 2813:1042
"Noore kooliõpetaja Salme Kesleri taastatud mälestusmärk". Tagantvaade. Foto: René Viljat, 31. juuli 1997. Eesti Rahva Muuseumi fotokogu, ERM Fk 2813:1043

Kategooria:Järva-Madise kihelkond
Kategooria:Järva vald
Kategooria:Eesti Vabadussõja mälestusmärgid